open-index/open-wikipedia-markdown huggingface dataset:
বব্বিলি বীণা

**বব্বিলি বীণা** হল কর্নাটকী ধ্রুপদী সংগীতে ব্যবহৃত একটি বিশাল তন্তুবাদ্য। এই বীণার নামকরণ করা হয়েছিল, এটি যেখানে আবিষ্কার করা হয়েছিল সেই বব্বিলির নামানুসারে। ২০১১ সালে বাদ্যযন্ত্রটি ভারত সরকারের কাছ থেকে একটি ভৌগোলিক নির্দেশক চিহ্ন পেয়েছিল।

## ইতিহাস
১৭ শতকে পেড্ডা রায়ডুর শাসনকালে বীণা তৈরির কাজ শুরু হয়েছিল। সেই সময়ে, ভারতে, বিশেষত দক্ষিণ ভারতে, বীণা বাদন প্রচলিত ছিল। বব্বিলি রাজ্যের শাসকগণ সংগীত পছন্দ করতেন এবং তাঁদের মধ্যে অনেকে বীণা বাজাতে শিখতেন। মনে করা হয় অন্ধ্রপ্রদেশ রাজ্যের বিজয়নগরম জেলার বব্বিলিতে বব্বিলি বীণার আবিষ্কার হয়েছিল। 

সরস্বতী বীণা বা একান্দ বীণা নামে পরিচিত বব্বিলি বীনা, উনিশ শতকের শেষেরদিকে অস্তিত্ব লাভ করেছিল, যখন বিজয়নগরমের একজন কারিগর মুসান্না চিনায়া বব্বিলির কারিগর এবং তাঁদের পৃষ্ঠপোষককে উন্নত মানের বীণা তৈরির আহ্বান জানিয়েছিলেন।
সংগীতের সমঝদার বব্বিলি সংস্থানমের ত্ৎকালীন জমিদার রাজা রাভু ভেঙ্কট কুমার কৃষ্ণ রঙ্গা রাও এই আহ্বানটি গ্রহণ করেছিলেন এবং বিশ্ব ব্রাহ্মণ সম্প্রদায়ের অন্তর্ভুক্ত সর্বসিদ্ধি আচান্নাকে অসাধারণ মানের একটি বীনা তৈরি করতে বলেছিলেন। সর্বসিদ্ধি আচান্না তাঁর ভাই সর্বসিদ্ধি আপ্পলা স্বামী মস্ত্রিকে সঙ্গে নিয়ে দুই মাসেরও কম সময়ের মধ্যে প্রথম বব্বিলি বীণা তৈরি করেছিলেন।

বব্বিলি রাজ্যে, সর্বসিদ্ধি সম্প্রদায়ের কারিগররা বীণা সরবরাহ করতেন। এই কারিগররা গোল্লাপল্লি থেকে এসেছিলেন। যে কারিগর সম্প্রদায় এই বাদ্যযন্ত্রটি তৈরি করেন তাঁরা "বব্বিলি বীণা সমপ্রদায়ম" (বব্বিলি বীণা সম্প্রদায়) নামে পরিচিত.
## বর্ণনা
একটি বব্বিলি বীণা একক কাঠের টুকরো থেকে খোদাই করে তৈরি করা হয় এবং এই জন্য এর আর একটি নাম একান্দ বীণা।

## তথ্যসূত্র

বিষয়শ্রেণী:অন্ধ্রপ্রদেশের সংস্কৃতি
বিষয়শ্রেণী:ভারতীয় হস্তশিল্প
বিষয়শ্রেণী:ভারতের ভৌগোলিক নির্দেশক
বিষয়শ্রেণী:অন্ধ্রপ্রদেশের ভৌগোলিক নির্দেশক
মৈত্রী সেতু

**বাংলাদেশ-ভারত মৈত্রী সেতু-১** বা সংক্ষেপে **মৈত্রী সেতু** হল বাংলাদেশ-ভারত সীমান্ত গঠনকারী ফেনী নদীর উপরে অবস্থিত একটি অর্থনৈতিকভাবে গুরুত্বপূর্ণ সেতু যা উত্তর-পূর্ব ভারতীয় রাজ্য ত্রিপুরার সাথে সার্বভৌম রাষ্ট্র বাংলাদেশের স্থলসংযোগ স্থাপন করেছে। ১.৯ কিলোমিটার দীর্ঘ এই সেতুটি ভারতের ত্রিপুরা রাজ্যের সাব্রুম শহর এবং বাংলাদেশের পার্বত্য খাগড়াছড়ি জেলার রামগড় উপজেলাকে সংযুক্ত করেছে।

## ইতিহাস
২০১৫ সালে সেতুটি নির্মাণকাজ শুরুর ঘোষণা দেওয়া হয়। ঐ বছরের জুন মাসে ভারতের প্রধানমন্ত্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনা সেতুটির ভিত্তিপ্রস্তর স্থাপন করেন।

সেতু নির্মাণ এবং বাংলাদেশ ও ভারত উভয় পার্শ্বে সেতু-অভিমুখী সড়কগুলি নির্মাণের সমস্ত ব্যয় ভারত সরকার বহন করে। ত্রিপুরা রাজ্যের গণপূর্ত বিভাগ প্রকল্পটি নির্বাহ করার দায়িত্বে নিয়োগপ্রাপ্ত হয়। প্রকল্পটি সমাপ্ত করতে ব্যয় হয় আনুমানিক ১৩৩ কোটি ভারতীয় রুপি। ২০২১ সালের ৯ই মার্চ ভারতের প্রধানমন্ত্রী নরেন্দ্র মোদী ও বাংলাদেশের প্রধানমন্ত্রী শেখ হাসিনা একটি ভিডিও সম্মেলনের মাধ্যমে সেতুটি উদ্বোধন করেন। ভারত ও বাংলাদেশের মধ্য ক্রমবর্ধমান বন্ধুত্বপূর্ণ দ্বিপাক্ষিক সম্পর্কের প্রতীক হিসেবে সেতুটির নাম দেওয়া হয় "মৈত্রী সেতু"।

## বৈশিষ্ট্য
সীমান্তের দুই পাড়ে ৪১২ মিটার দীর্ঘ সেতু এবং সঙ্গে ১ হাজার ৪৭৬ মিটার সংযোগকারী সড়ক নির্মাণের জন্য ৮২ কোটি ৬৭ লাখ রুপির দরপত্র অনুমোদিত হয়েছিল। ফেনীর ওপর নির্মিত মূল সেতুটি ১৮০ মিটারের। দুই পাড়ে সেতু রয়েছে ৯০ মিটার করে। সেতুর সঙ্গে ২৩২ মিটারের সহযোগী সেতু রয়েছে। সহযোগী সেতুর ১৭৭ মিটার বাংলাদেশে ও ২৭.৫ মিটার ভারতে পড়েছে। সংযোগ সড়কের ২৮৩ মিটার বাংলাদেশে ও ১,১৯৩ মিটার ভারতে পড়েছে।

## চলাচল
সেতুটি নির্মাণের ফলে ভারতের উত্তর-পূর্বের রাজ্যগুলি বাংলাদেশের মধ্য দিয়ে দেশটির অন্যান্য অঙ্গরাজ্যগুলির সাথে সংযুক্ত হয়েছে। এর আগে রাজ্যগুলি কেবলমাত্র আসাম রাজ্যের মাধ্যমে ভারতের বাকী অংশের সাথে সংযুক্ত ছিল। বাংলাদেশের চট্টগ্রাম সমুদ্র বন্দরের সাথে কৌশলগত সংযোগের কারণে এটিকে বহির্বিশ্বের সাথে "উত্তর-পূর্ব ভারতের প্রবেশদ্বার" হিসেবেও বর্ণনা করা হয়েছে। সেতুটি ত্রিপুরার সাথে চট্টগ্রাম বন্দরের সাথে সংযুক্ত করেছে, ফলে স্থলবেষ্টিত উত্তর-পূর্ব ভারতের রাজ্যগুলি সমুদ্রের সাথে যুক্ত হয়েছে। এর বদৌলতে বাংলাদেশ হয়ে উত্তর-পূর্ব ভারতে ভারী যন্ত্রপাতি ও পণ্য পরিবহন সম্ভব হবে।

## আরও দেখুন
* পুবে তাকাও নীতি
* বাংলাদেশ-ভারত সম্পর্ক

## তথ্যসূত্র

বিষয়শ্রেণী:বাংলাদেশ–ভারত সম্পর্ক
বিষয়শ্রেণী:বাংলাদেশের সড়ক
বিষয়শ্রেণী:ত্রিপুরার সড়ক
বিষয়শ্রেণী:ভারতের সেতু
বিষয়শ্রেণী:বাংলাদেশের সেতু
বিষয়শ্রেণী:বাংলাদেশের সীমান্ত পারাপার
বিষয়শ্রেণী:ভারতের সীমান্ত পারাপার
বিষয়শ্রেণী:বাংলাদেশ–ভারত সীমান্ত পারাপার
ডোমানিকের যুদ্ধ

**ডোমানিকের যুদ্ধ** বা **ডোমানিকের দ্বৈত যুদ্ধ** ছিলো উসমানীয় ইতিহাসের তৃতীয় গুরুত্বপূর্ণ যুদ্ধ। এই যুদ্ধের ফলাফল পরবর্তীকালে উসমানীয় সাম্রাজ্য প্রতিষ্ঠার ক্ষেত্রে গুরুত্বপূর্ণ ভূমিকা পালন করে।

## তথ্যসূত্র
তরুণ নেতাদের বিশ্ব

থাম্ব|মার্কিন পররাষ্ট্রমন্ত্রী জন কেরি 21 জানুয়ারী, 2016-এ স্টেট ডিপার্টমেন্টের সিনিয়র অ্যাডভাইজার ফর ডেভেলপমেন্ট ড্যানিয়েলা ব্যালু-আরেসের সাথে হাসি শেয়ার করেছেন, যখন তিনি সুইজারল্যান্ডের ডাভোসে ওয়ার্ল্ড ইকোনমিক ফোরামে ইয়াং গ্লোবাল লিডারস ফোরামে ভাষণ দিচ্ছেন৷
**তরুণ নেতাদের বিশ্ব **, বা **তরুণ নেতাদের বিশ্ব ফোরাম**, জেনেভার সুইজারল্যান্ড থেকে পরিচালিত একটি অলাভজনক স্বাধীন সংস্থা। সংস্থাটি সুইস সরকার কর্তৃক নিয়ন্ত্রিত।
## ইতিহাস
২০০৪ সালে বিশ্ব অর্থনৈতিক ফোরামের কালাচ স্কুয়াব এটাকে চালু করে।  তরুণ নেতাদের বিশ্ব টুয়েলভ ওয়ার্ড অ্যান্ড ইন্ডাস্ট্রি বোর্ড দ্বারা নিয়ন্ত্রিত, জর্ডানের কুইন রানিয়া থেকে ইয়াহুর মারিয়া মায়ার এবং উইকিপিডিয়ার সহ-প্রতিষ্ঠাতা জিমি ওয়েলস এই বোর্ডের অন্তর্ভুক্ত, স্কুয়াব  ডান ডাইভেডের দেওয়া $১ মিলিয়ন ডলার দিয়ে দলটি তৈরি করেন  এবং ২০০৫ সালে উদ্বোধনী ক্লাসে ২৩৭ জন তরুণ নেতা ছিল। তরুণ নেতাদের বিশ্ব ২০০৭ সালে প্রতিষ্ঠিত নিউ চ্যাম্পিয়নের বার্ষিক সভায় এবং বিশ্ব অর্থনৈতিক ফোরামে গ্লোবাল গ্রোথ সংস্থা ও অন্যান্য প্রতিনিধিদের পাশাপাশি অংশ নেয়। যা অনানুষ্ঠানিকভাবে "সামার দাভোস" নামে পরিচিত।

## অভ্যর্থনা
''ব্যবসা সপ্তাহের ব্রুস নুসবাউম তরুণ নেতাদের বিশ্বকে "বিশ্বের সবচেয়ে এক্সক্লুসিভ বেসরকারী সামাজিক নেটওয়ার্ক" হিসাবে বর্ণনা করেন, যেখানে সংগঠনটি নিজেই নির্বাচিত নেতাদের "ভবিষ্যতের জন্য কণ্ঠস্বর এবং পরবর্তী প্রজন্মের আশা" উপস্থাপক হিসাবে বর্ণনা করে।
## নির্বাচন পদ্ধতি

## তথ্যসূত্র

বিষয়শ্রেণী:২০০৪-এ প্রতিষ্ঠিত পুরস্কার‎
বিষয়শ্রেণী:আন্তর্জাতিক পুরস্কার
বিষয়শ্রেণী:সুইজারল্যান্ড ভিত্তিক অলাভজনক সংগঠন
বিষয়শ্রেণী:বিশ্ব অর্থনৈতিক ফোরাম
ম্যাগনেসিয়াম ফসফেট

**ম্যাগনেসিয়াম ফসফেট** হলো ম্যাগনেসিয়াম আয়ন এবং ফসফেট আয়ন দিয়ে তৈরি বিভিন্ন ধরনের লবণ। এই লবণগুলি বিভিন্ন রূপে এবং বিভিন্ন সোদক কেলাস হিসেবে পাওয়া যায়।
* মনোম্যাগনেসিয়াম ফসফেট (Mg(H2PO4)2).xH2O
* ডাইম্যাগনেসিয়াম ফসফেট (MgHPO4).xH2O
* ট্রাইম্যাগনেসিয়াম ফসফেট (Mg3(PO4)2).xH2O
অনিয়তকার ম্যাগনেসিয়াম ফসফেটও রয়েছে বলে দাবি করা হয়।

## সুরক্ষা
ম্যাগনেসিয়াম ফসফেটগুলি মার্কিন যুক্তরাষ্ট্রের খাদ্য ও ওষুধ প্রশাসনের দ্বারা সাধারণভাবে নিরাপদ হিসাবে স্বীকৃত পদার্থের তালিকায় তালিকাবদ্ধ রয়েছে।

## তথ্যসূত্র


বিষয়শ্রেণী:অজৈব যৌগ
বিষয়শ্রেণী:ম্যাগনেসিয়াম যৌগ
বিষয়শ্রেণী:ফসফেট

## বহিঃসংযোগ

* 
* 
বিষয়শ্রেণী:ই-সংখ্যায়িত খাদ্যে সংযোজিত দ্রব্য
ধলাপাথর পর্দা

**ধলাপাথর পর্দা ও বস্ত্র**  হল হস্তচালিত তাঁতে তৈরি পর্দা এবং কাপড়। অনন্য নকশার জন্য এই শিল্প ভৌগোলিক নির্দেশকের (জিআই) অধীনে ভারত সরকার দ্বারা নিবন্ধিত হয়েছে।
হস্তশিল্পটি খুরদা জেলার বোলগড়ের ধলাপাথর গ্রাম থেকে উদ্ভূত এবং এই গ্রামের নামেই শিল্পের নামটি হয়েছে। প্রাকৃতিক রঙের সুতোর সাহায্যে হাতে তৈরি স্পিনিং মেশিনে কাপড় তৈরি করে এটি সেলাই করা হয়। গণেশ পুজারী এটি আবিষ্কার করেছিলেন এবং উদয়ননাথ সাহু এটির নকশা করেছিলেন।

## ইতিহাস
প্রায় এক শতাব্দী আগে, ওড়িশার বোলগড়ের ধলাপাথর গ্রামে রঙ্গনী নামে পরিচিত একটি সম্প্রদায় একটি বিশেষ বুনন কৌশলের মাধ্যমে সুন্দর পর্দা উৎপাদন করেছিল। পর্দার মন্দিরের নকশাগুলির একটি নান্দনিক চেহারা ছিল এবং সেগুলি খুব জনপ্রিয় হয়ে ওঠে, কারণ সেগুলি বাড়ির দরজাগুলিকে মন্দিরের রূপ দিত। ফলস্বরূপ তাঁতিরা ওড়িশার বিখ্যাত সমস্ত মন্দিরের নকশা পর্দায় ফুটিয়ে তোলা শুরু করেছিলেন, এগুলির মধ্যে ছিল জগন্নাথ মন্দির, কোনার্ক মন্দির, লিঙ্গরাজ মন্দির ইত্যাদি।
শাড়ি, গামছা তৈরি করা ধলাপাথর গ্রামের প্রতিটি বাড়ির একটি ঐতিহ্যবাহী পেশা। পরিবারের সমস্ত সদস্যরা এই কাজে যুক্ত থাকেন।

## প্রস্তুতি
চিত্রগুলি একটি লেখচিত্র অনুসারে একটি স্ক্রিনে আঁকা হয়। দীর্ঘস্থায়ী রঙের জন্য আম, জাম ইত্যাদির ছাল থেকে প্রাকৃতিক রঙ সংগ্রহ করে, সেটি ব্যবহার করে কাপড়গুলি রঙিন করা হয়। কোনও স্ক্রিনের মানক দৈর্ঘ্য নেওয়া হয় মোটামুটি ৬'× ৪'। কখনও কখনও একটি স্ক্রিন তৈরি করতে এক মাসেরও বেশি সময় লেগে যায়।

## ব্যবসায়
১৯৩০ সালে পর্দা কাপড়ের ব্যবসা শীর্ষস্থানে ছিল। সেই সময় প্রতি টুকরো কাপড়ের বিক্রয় মূল্য ছিল ১৫০ থেকে ২৫০ ভারতীয় টাকা। বিভিন্ন উৎসব, অনুষ্ঠানের সময়, এটি প্রথম পছন্দের উপকরণ ছিল। এক সময়ে রাজধানী দিল্লি সহ ভারতের বহু অংশে এই পর্দা পৌঁছে গিয়েছিল।

## তথ্যসূত্র

বিষয়শ্রেণী:ভারতের ভৌগোলিক নির্দেশক
বিষয়শ্রেণী:ভারতীয় পোশাক
বিষয়শ্রেণী:ওড়িশার জেলা
বিষয়শ্রেণী:ওড়িশার ভৌগোলিক নির্দেশক
বিষয়শ্রেণী:খোর্দ্ধা জেলা
বিষয়শ্রেণী:ভারতের বস্ত্রবয়ন কলা
জনাথন ম্যাকলাফলিন

**জনাথন পিটার ম্যাকলাফলিন** (; জন্ম: ৯ সেপ্টেম্বর ১৯৮৭; **জন ম্যাকলাফলিন** নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ প্রিমিয়ারশিপের ক্লাব র‍েঞ্জার্স এবং স্কটল্যান্ড জাতীয় দলের হয়ে একজন গোলরক্ষক হিসেবে খেলেন।

২০০৬–০৭ মৌসুমে, স্কটিশ ক্লাব হ্যারোগেট রেলওয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০০৭–০৮ মৌসুমে তিনি হ্যারোগেট টাউনে যোগদান করেছেন। হ্যারোগেট টাউনে ১ মৌসুম অতিবাহিত করার পর ইংরেজ ক্লাব ব্র্যাডফোর্ড সিটির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৩৭ ম্যাচে অংশগ্রহণ করেছেন। পরবর্তীকালে, তিনি বার্টন আলবিয়ন, হার্ট অফ মিডলোদিয়ান এবং সান্ডারল্যান্ডের হয়ে খেলেছেন। ২০২০–২১ মৌসুমে, তিনি সান্ডারল্যান্ড হতে স্কটিশ ক্লাব র‍েঞ্জার্সে যোগদান করেছেন।

২০১৮ সালে, ম্যাকলাফলিন স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি ২টি ম্যাচে অংশগ্রহণ করেছেন।

ব্যক্তিগতভাবে, ম্যাকলাফলিন বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে লিগ ওয়ান-এর মৌসুম সেরা দলের স্থান পাওয়া অন্যতম। দলগতভাবে, ম্যাকলাফলিন এপর্যন্ত ২টি শিরোপা জয়লাভ করেছেন, যার মধ্যে ১টি বার্টন আলবিয়নের হয়ে এবং ১টি র‍েঞ্জার্সের হয়ে জয়লাভ করেছেন।

## প্রারম্ভিক জীবন
জনাথন পিটার ম্যাকলাফলিন ১৯৮৭ সালের ৯ই সেপ্টেম্বর তারিখে স্কটল্যান্ডের এডিনবরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৮ সালের ৩রা জুন তারিখে, মাত্র ৩০ বছর ৮ মাস ২৫ দিন বয়সে, ম্যাকলাফলিন মেক্সিকোর বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের দ্বিতীয়ার্ধে গোলরক্ষক স্কট বাইনের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ১ নম্বর জার্সি পরিধান করে একজন গোলরক্ষক হিসেবে খেলেছেন। ম্যাচটিতে স্কটল্যান্ড ১–০ গোলের ব্যবধানে পরাজিত হয়েছিল। স্কটল্যান্ডের হয়ে অভিষেকের বছরে ম্যাকলাফলিন মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের মাত্র ১৩ মিনিটে, স্কটল্যান্ডের জার্সি গায়ে প্রথম গোলটি হজম করেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডীয় ফুটবলার
বিষয়শ্রেণী:জাতীয় লিগের (ইংরেজ ফুটবল) খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ব্র্যাডফোর্ড সিটি এএফসির খেলোয়াড়
বিষয়শ্রেণী:বার্টন আলবিয়ন ফুটবল ক্লাবের খেলোয়াড়
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:স্কটীয় পেশাদার ফুটবল লিগের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:লিডস বেকেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ট অব মিডলোদিয়ান ফুটবল ক্লাবের খেলোয়াড়
বিষয়শ্রেণী:রেঞ্জার্স ফুটবল ক্লাবের খেলোয়াড়
বিষয়শ্রেণী:মিডলজব্রা ফুটবল ক্লাবের খেলোয়াড়
সামসুল হক (কবি)

**সামসুল হক ** () ( ১৬ ডিসেম্বর, ১৯৩৬ - ১৪ মার্চ,১৯৯৭ ) অবিভক্ত বাংলায় মার্কসীয় দর্শনে বিশ্বাসী বাঙালি কবি ও লেখক।  
## জন্ম ও সংক্ষিপ্ত জীবনী
কবি সামসুল হকের জন্ম অবিভক্ত বাংলার অধুনা পশ্চিমবঙ্গের দক্ষিণ চব্বিশ পরগনা জেলার রায়দিঘি থানার চাঁদপাশা গ্রামে। পিতা আবদুল কাদের গাজী, মাতা সফুরা বেগম। পড়াশোনা গ্রামের স্কুলে। ১৯৫৪ খ্রিস্টাব্দে সীতারাম শিক্ষা নিকেতন স্কুল থেকে স্কুল ফাইনাল পাশ করেন। এরপর কলকাতার আশুতোষ কলেজ থেকে আই.এ ও বাংলায় স্পেশাল অনার্স নিয়ে স্নাতক হন ১৯৫৮  খ্রিস্টাব্দে। ১৯৬৫ খ্রিস্টাব্দে বি.টি পাশ করে শিক্ষকতা পেশা বেছে নেন। কাকদ্বীপ উচ্চ মাধ্যমিক বিদ্যালয়ে আজীবন শিক্ষকতা করেন। 
## সাহিত্যকর্ম
ছাত্রাবস্থাতেই সামসুল হকের লেখালেখিতে উৎসাহ ছিল। শিক্ষকতার সাথে ব্যস্ত থেকেছেন  সম্পাদনার কাজেও। তার পছন্দের কবি ছিলেন বীরেন্দ্র চট্টোপাধ্যায়। মানবেন্দ্রনাথ রায়ের অনুগামী হিসাবে  মার্কসীয় দর্শনে বিশ্বাসী ছিলেন। সামাজিক অবক্ষয় ও যুগের পরিবর্তনের ধারাগুলি তার কবিতায় ঘুরে-ফিরে এসেছে তার কবিতায় ও লেখায়। **সুগত চৌধুরী** ছদ্মনাম ব্যবহার করতেন প্রথমদিকে। তার বেশ কিছু কবিতা ফরাসি, জার্মান ও ইংরাজী ভাষাতেও অনূদিত হয়েছে।তার রচিত গ্রন্থগুলির মধ্যে উল্লেখযোগ্যগ্রন্থগুলি হল -

* *হৃদয়ের গন্ধ* (চন্দন বিল) (১৯৬৪)
* *নিজের বিপক্ষে* (১৯৬৮)
* *বাংলাদেশের জন্য* (১৯৭১)
* *প্রোটোপ্লাজম* (১৯৮২)
* *চলচ্চিত্র* (১৯৭২)
* *ডায়েরি* (১৯৭৩)
* *মাণিক বন্দ্যোপাধ্যায়: এই পৃথিবী* (১৯৭৮)
* *নিভন্ত মোমবাতির তলায় সাদা ঘোড়া* (১৯৭৫)
* *সোনার ত্রিশূল* (১৯৭৯)
* *দিশি ছড়া* (১৯৮০)
* *পাপপূণ্য* (১৯৮০)
* *ভাতে পড়ল মাছি* (বীরেন্দ্র চট্টোপাধ্যায়ের সঙ্গে) (১৯৮১)
* *খোকা ভাত খাবি আয়* (১৯৮২)
* *ডুমোমাছি ও অন্যান্য ছড়া* (১৯৮৪)
* *কবির ভুবন* (১৯৮৫)
* *তিনি বীরেন্দ্র চট্টোপাধ্যায়* (১৯৮৫)
* *ইডেনের তৃণমূল* (১৯৮৬)
* *জ্বলন্ত আফ্রিকা ও অন্যান্য ছড়া* (১৯৮৭)
* *গ্রুপ থেরাপি* (১৯৮৮)
* *চুড়ুই পাখির বিচার* (১৯৮৯)
* *এস রেণু* (১৯৯০)
তার সম্পাদিত কবিতা সংকলন হল -
* *বীরেন্দ্র চট্টোপাধ্যায়-৬০*
* *আমিও তোমার ঘরে বাংলাদেশ*
* *পোস্টকার্ড সংকলন*
তার সম্পাদিত পত্রিকা-
* * নক্ষত্রের রাত*
* *পাক্ষিক বাংলা কবিতা-ষাটের দশক*

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:বাঙালি কবি
বিষয়শ্রেণী:বাঙালি লেখক
আমাজন ইলাস্টিক কম্পিউট ক্লাউড

**অ্যামাজন ইলাস্টিক কম্পিউট ক্লাউড** (ইসি 2) অ্যামাজন ডটকমের ক্লাউড-কম্পিউটিং প্ল্যাটফর্ম, আমাজন ওয়েব সার্ভিসেস (এডাব্লুএস)-এর একটি অংশ, যেখানে ব্যবহারকারীরা ভার্চুয়াল মেশিনগুলি ভাড়া নিতে পারে যার উপর তাদের নিজস্ব কম্পিউটার অ্যাপ্লিকেশন চালাতে পারে।

## ইতিহাস
অ্যামাজন ২৫শে আগস্ট, ২০০৬ এ ইসি2 এর একটি সীমাবদ্ধ পাবলিক বিটা পরীক্ষার ঘোষণা করে, প্রথম আসা, প্রথম পরিবেশন ভিত্তিতে অ্যাক্সেসের অফার করে ।

## দৃষ্টান্ত ধরণ

## বৈশিষ্ট্য

### অপারেটিং সিস্টেম
২০০৬ সালের আগস্টে এটি চালু হওয়ার পরে, ইসি 2 পরিষেবাটি লিনাক্স এবং পরে সান মাইক্রোসিস্টেম্‌স -এর  ওপেন সোলারিস এবং সোলারিস এক্সপ্রেস সম্প্রদায় সংস্করণ সরবরাহ করে।

অক্টোবর ২০০৮ এ এটি **উইন্ডোজ সার্ভার ২০০৩** এবং **উইন্ডোজ সার্ভার ২০০৮** অপারেটিং সিস্টেমগুলিকে উপলভ্য অপারেটিং সিস্টেমের তালিকায় যুক্ত করেছে।

২০১১ এর মার্চ মাসে নেটবিএসডি আমাজন মেশিন ইমেজ(AMI) উপলব্ধ হয় ।

### ইলাস্টিক আইপি ঠিকানা
একটি ইসি২ ইন্সট্যান্সের ধ্রুব আইপি ঠিকানা। যখন একটি ইসি২ ইন্সট্যান্স বন্ধ অবস্থায় থাকে তখন তার পাবলিক আইপি ঠিকানা লুপ্ত হয় কিন্তু ইলাস্টিক  আইপি ঠিকানা বজায় থাকে।

## তথ্যসূত্র

বিষয়শ্রেণী:আমাজন (কোম্পানি)
বিষয়শ্রেণী:ক্লাউড কম্পিউটিং
বিষয়শ্রেণী:ওয়েব সেবা
ব্রহ্মপুরের পাট্টা শাড়ি

**ব্রহ্মপুরের পাট্টা** শাড়িটি ভারত সরকারের ভৌগোলিক নির্দেশক (জিআই) পণ্য (নিবন্ধকরণ এবং সুরক্ষা) আইন অনুসারে নিবন্ধিত (আবেদন নং ২২০) হয়েছে। "শাড়ি" ব্যবহার করেন মহিলারা এবং "জোড়া" ব্যবহার করেন পুরুষেরা। এই বিখ্যাত রেশমের কাজের জন্য ব্রহ্মপুরকে ভারতের রেশম শহর নামেও ডাকা হয়।
## বর্ণনা
ব্রহ্মপুরী রেশম শাড়িটি সাধারণ ওড়িশী শৈলীর বুনন ও কুম্ভ (মন্দির) নকশার কারণে অনন্য, বিশেষত ফোড়া মন্দিরের ধরনের নকশা। পাড়ের জরি কাজের নকশা অন্যান্য ধরনের শাড়ির থেকে পৃথক। বুনন কৌশলটি প্রায় ২০০ বছর আগে উদ্ভূত হয়েছিল বলে জানা যায়। বহুকাল পূর্বে এই সূক্ষ্ম বোনা শাড়িগুলি  গোপালপুর বন্দরের মাধ্যমে দক্ষিণ-পূর্ব এশিয়া এবং অন্যান্য দেশে রপ্তানি হত বলে জানা যায়। শাড়িগুলিতে পুরীর জগন্নাথ মন্দিরের জগন্নাথ, বলভদ্র এবং সুভদ্রার মূর্তির নকশা শোভিত থাকে।

## বিপণন
অধিকাংশ ব্রহ্মপুরী বস্ত্র সমবায় সমিতি এবং বয়নিকার মাধ্যমে বিক্রি হয়। ব্রহ্মপুর শহরে তিনটি তাঁত সমবায় সমিতি রয়েছে। তারা বার্ষিক ১.৫০ কোটি থেকে ২ কোটি টাকার পণ্য বিক্রি করে। বিপণনের জন্য তাদের নিজস্ব ওয়েবসাইট রয়েছে এবং কিছু শীর্ষস্থানীয় অনলাইন কেনাকাটা সাইটগুলি থেকে এই বস্ত্রের জন্য অনলাইন কেনাকাটা করা যাচ্ছে।

## তথ্যসূত্র

বিষয়শ্রেণী:ওড়িশার ভৌগোলিক নির্দেশক
বিষয়শ্রেণী:ভারতীয় পোশাক
বিষয়শ্রেণী:শাড়ি
ম্যাগনেসিয়াম ব্রোমাইড

**ম্যাগনেসিয়াম ব্রোমাইড** একটি অজৈব যৌগ যার রাসায়নিক সংকেত MgBr2। এটি ম্যাগনেসিয়াম ধাতু এবং ব্রোমিনের রাসায়নিক বিক্রিয়া থেকে গঠিত একটি রাসায়নিক যৌগ। ম্যাগনেসিয়াম ব্রোমাইড লবণটি দেখতে সাদা রঙের এবং জলগ্রাহী। এটি প্রায়শই স্নায়ু রোগের চিকিৎসায় মৃদু ঘুমের ওষুধ হিসাবে এবং খিঁচুনি রোগের চিকিৎসায় ব্যবহৃত হয়। এটি জল দ্রবণীয় এবং অ্যালকোহলে কিছুটা দ্রবণীয়। এটি বিস্কোফাইট, কার্নালাইট প্রভৃতি কিছু খনিজে প্রাকৃতিকভাবে অল্প পরিমাণে পাওয়া যায়। এছাড়া সমুদ্রের জলে যেমন মৃত সাগর -এর জলেও খুব কম পরিমাণে ম্যাগনেসিয়াম ব্রোমাইড থাকে।

## সংশ্লেষ
ম্যাগনেসিয়াম অক্সাইডের সাথে হাইড্রোব্রোমিক অ্যাসিডের বিক্রিয়া করে ম্যাগনেসিয়াম ব্রোমাইড সংশ্লেষিত করা হয়। বিক্রিয়ার পরে ম্যাগনেসিয়াম ব্রোমাইডকে কেলাসিত করা হয়। ম্যাগনেসিয়াম কার্বনেটের সঙ্গে হাইড্রোব্রমিক অ্যাসিডের বিক্রিয়া করলে ম্যাগনেসিয়াম ব্রোমাইড তৈরি হয়। পরে  বাষ্পীভবনের সাহায্যে এই মিশ্রণ থেকে  কঠিন ম্যাগনেসিয়াম ব্রোমাইড পাওয়া যায়।

## ব্যবহার
ওষুধ শিল্পে অনেক বিক্রিয়ায় অনুঘটক হিসাবে ম্যাগনেসিয়াম ব্রোমাইড ব্যবহৃত হয়। যেমন ডাইহাইড্রোপিরিমিডিনোস সংশ্লেষণে এর ব্যবহার দেখা যায়। এটি প্রশান্তিদায়ক ওষুধ (ট্র্যানকুইলাইজার) হিসাবেও ব্যবহৃত হয়। ম্যাগনেসিয়াম ব্রোমাইড ইথাইল মূলকের সাথে যুক্ত হয়ে ধাতব জৈব যৌগ ইথাইল ম্যাগনেসিয়াম ব্রোমাইড তৈরি করতে পারে। এই  ইথাইল ম্যাগনেসিয়াম ব্রোমাইড ধাতব জৈব যৌগটি ট্রাইগ্লিসারল বিশ্লেষণের জন্য ব্যবহৃত হয়। সোদক ম্যাগনেসিয়াম ব্রোমাইড অগ্নি নিরোধক পদার্থ হিসাবে ব্যবহার করা হয়। দেখা  গিয়েছে প্রতি লিটারে ০.১২৫ মোল মাত্রার ম্যাগনেসিয়াম ব্রোমাইডের দ্রবণ তুলো উপাদানে মেশালে সেটির অগ্নি নিরোধক ক্ষমতা তৈরি হয়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:ম্যাগনেসিয়াম যৌগ
বিষয়শ্রেণী:ব্রোমাইড
বিষয়শ্রেণী:ধাতব হ্যালাইড
আমাইন্দকরাই

**আমাইন্দকরাই**, বা **আমিঞ্জিকরাই**, দক্ষিণ ভারতের তামিলনাড়ু রাজ্যের চেন্নাই জেলার একটি অতি প্রাচীন অঞ্চল৷ ৪৮ নং জাতীয় সড়কের অংশ ইভিআর পেরিয়ার সালাই এই লোকালয়ে ওপর দিয়ে দীর্ঘায়িত৷ ১৯৪৬ খ্রিস্টাব্দে আমাইন্দকরাই মাদ্রাজ জেলার অন্তর্ভুক্ত হয় এবং ১৯৫০ ও ১৯৭০ খ্রিস্টাব্দে এখান থেকে অরুমবক্কম ও আন্নানগর লোকালয়দুটি পৃৃৃথক করা হয়৷ আমাইন্দকরই হয়ে পূর্ব থেকে পশ্চিমে বিস্তৃত নেলসন মানিকম রোড চেন্নাইয়ের অর্থনৈতিক গুরুত্বপূর্ণ সড়ক৷

## ইতিহাস
কুবম নদী দ্বারা বাহিত হয়ে পলি দ্বারা বঙ্গোপসাগরে তৈরী হয় ব-দ্বীপ৷ তামিল ভাষায় আমাইন্দকরাই অর্থ নবগঠিত তটভূমি তথা ব-দ্বীপ বা নদীদ্বীপ৷ ব্রিটিশ কালে এই আমাইন্দকরাই-ই আমাঞ্জিকরাইতে পরিণত হয়৷

আবার আরেকটি মত অনুসারে আমাইন্দ শব্দটি এসেছে *অমঞ্জুতল* থেকে যার অর্থ 'মুক্ত সম্প্রদায় পরিষেবা'৷ সম্ভবত নদীর ঘাতে পরিষেবা থেকে ছিন্ন হয়ে স্থানীয়রা প্রয়োজনীয় পরিষেবাগুলি বিনামূল্যে পেয়েছিলেন, যেখানে করাই অর্থ তীর৷

## পরিবহন
আমাইন্দকরাইয়ের নিকটবর্তী রেলস্টেশন হলো নুঙ্গমবক্কম রেলওয়ে স্টেশন৷

## অবস্থান
আমাইন্দকরাইয়ের উত্তর দিকে সেনাইনগর, উত্তর-পূর্ব দিকে কীলবক্কম, পূর্ব দিকে শেঠপট্টু, দক্ষিণ দিকে নুঙ্গমবক্কম, দক্ষিণ-পশ্চিম দিকে শূলাইমেড়ু, পশ্চিম দিকে অরুমবক্কম ও উত্তর-পশ্চিম দিকে রয়েছে আন্নানগর৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
কাইপাড় চাল

**কাইপাড়** ক্ষেত্রগুলি হল ভারতের কেরল রাজ্যের উত্তরাঞ্চলীয় জেলাগুলিতে লবণপ্রবণ প্রাকৃতিক জৈব ধান চাষের ক্ষেত। ধান চাষের ঐতিহ্যবাহী কাইপাড় ব্যবস্থা হল একীভূত জৈব কৃষিকাজ পদ্ধতি, যেখানে উপকূলীয় জৈব পদার্থ সমৃদ্ধ ঈষৎলোনা জলাভূমিতে ধান চাষ এবং মৎস্য চাষ একসাথে হয়। এটি ভৌগোলিক নির্দেশক (জিআই) নিবন্ধনে অন্তর্ভুক্ত করা হয়েছে যা বৌদ্ধিক সম্পত্তি সরকারের অংশ।

এজোম রাইস বিশেষত এই পরিবেশের জন্য বিকাশ করা হয়েছে।

## কাইপাড় চালের স্বতন্ত্রতা
* প্রাকৃতিকভাবে জৈব উৎপাদিত ধানের গাঢ় সরিষা হলুদ বর্ণ।
* শস্যদানার ভিতরের অংশটি লাল।
* আঠালো নয়।
* সুস্বাদু।
* উচ্চ মাত্রায় লৌহ এবং ক্যালসিয়াম সমৃদ্ধ।
* অন্য চাল থেকে স্বতন্ত্র এবং প্রাকৃতিকভাবে ঘটা বৈশিষ্ট্য।
## আকর্ষণীয় তথ্য
❖ কেরালায় অনন্য বাস্তুতন্ত্রের সাথে প্রায় ২১৭ জলাভূমি রয়েছে।

❖ কাইপাড় চাষের আনুমানিক এলাকা প্রায় ৪১০০ হেক্টর।

❖ কেরালায় চাল উৎপাদনের ৩৭% আসে নিম্নভূমি বাস্তুতন্ত্র থেকে।

❖ ধানক্ষেত্রগুলি কেরালার পরিবেশ এবং বাস্তুতন্ত্রগত ব্যবস্থার একটি গুরুত্বপূর্ণ অঙ্গ। এগুলি বন্যার জলের জন্য প্রাকৃতিক নিকাশী পথ সরবরাহ করে।

❖ অপরিহার্য পুষ্টি উপাদানের কারণে কাইপাড় ধানের তুষ থেকে ৪০% বেশি দাম পাওয়া যায়।

## পুনরুজ্জীবন
লবণাক্ত জলে ধান চাষের এক পদ্ধতি, কাইপাড়কে শ্রমিকের ঘাটতি এবং অন্যান্য কারণে কৃষকরা প্রায় পরিত্যাগ করেছিলেন। কিন্তু এই ধানের বিরাট চাহিদার জন্য এই চাষ পদ্ধতি পুনরুজ্জীবিত হতে চলেছে।

২০১৪ সালে কাইপাড় চাল ভৌগোলিক নির্দেশকক চিহ্ন অর্জন করেছিল।

এজোম, চেরুক্কুন্নু, পাতুভাম, চেরুথাজম এবং রামন্থালী পঞ্চায়েতে কাইপাড় চাষ করা হয়।
## প্রকল্প
কাসারাদোদ জেলার, পিলিকোডের আঞ্চলিক কৃষি গবেষণা কেন্দ্র কর্তৃক জমা দেওয়া, "যান্ত্রিক চাষ, ধান সংরক্ষণ এবং জীব বৈচিত্রের মাধ্যমে জৈব জলাভূমিতে কাইপাড়ের বিকাশ" শিরোনামের একটি প্রকল্প, সরকারের প্রশাসনিক অনুমোদন পেয়েছে।
এই প্রকল্পের উদ্দেশ্য ছিল উত্তর কেরালার জলাভূমির ব্যাপক বিকাশের জন্য একটি গবেষণা ও উন্নয়ন কেন্দ্র প্রতিষ্ঠা করা, মালবার কাইপাড় ফারমার্স সোসাইটির (এমকেএফএস) জিআই-চিহ্নযুক্ত "কাইপাড় ধান" এর উৎপাদন ও বিপণনের উন্নতি, কাইপাড় জলাশয়ের যান্ত্রিকীকরণ, এমকেএফএসের পৃষ্ঠপোষকতায় মহিলা, এসসি / এসটি কৃষক এবং শ্রমিকদের ক্ষমতায়ন।

## তথ্যসূত্র

বিষয়শ্রেণী:ধান
বিষয়শ্রেণী:কেরলের ভৌগোলিক নির্দেশক
বিষয়শ্রেণী:ভারতের চাল উৎপাদন
স্কট ম্যাকটমিনে

**স্কট ফ্রান্সিস ম্যাকটমিনে** (; জন্ম: ৮ ডিসেম্বর ১৯৯৬; **স্কট ম্যাকটমিনে** নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং স্কটল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০২–০৩ মৌসুমে, ইংরেজ ফুটবল ক্লাব ম্যানচেস্টার ইউনাইটেডের যুব পর্যায়ের হয়ে খেলার মাধ্যমে ম্যাকটমিনে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, ম্যানচেস্টার ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৮ সালে, ম্যাকটমিনে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৫-এর অধিক ম্যাচে অংশগ্রহণ করেছেন।

## প্রারম্ভিক জীবন
স্কট ফ্রান্সিস ম্যাকটমিনে ১৯৯৬ সালের ৮ই ডিসেম্বর তারিখে ইংল্যান্ডের ল্যাংকাস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৮ সালের ২৩শে মার্চ তারিখে, ২১ বছর ৩ মাস ১৫ দিন বয়সে, ডান পায়ে ফুটবল খেলায় পারদর্শী ম্যাকটমিনে কোস্টা রিকার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে উক্ত ম্যাচের ৫৮তম মিনিটে মধ্যমাঠের খেলোয়াড় স্টুয়ার্ট আর্মস্ট্রংয়ের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৭ নম্বর জার্সি পরিধান করে একজন কেন্দ্রীয় মধ্যমাঠের খেলোয়াড় হিসেবে খেলেছেন। ম্যাচটিতে স্কটল্যান্ড ১–০ গোলের ব্যবধানে পরাজিত হয়েছিল। স্কটল্যান্ডের হয়ে অভিষেকের বছরে ম্যাকটমিনে সর্বমোট ৫ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ পুরুষ ফুটবলার
বিষয়শ্রেণী:স্কটল্যান্ডীয় ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:সোচেতা স্পোর্তিভা কালচো নাপোলির খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
কীলবক্কম

**কীলবক্কম** বা কীলপাউক দক্ষিণ ভারতের তামিলনাড়ু রাজ্যের চেন্নাই জেলার একটি অর্ধ-আবাসিক অঞ্চল৷ চেন্নাই শহরের কেন্দ্রস্থল থেকে এই লোকালয়ের দূরত্ব প্রায় ৬ কিলোমিটার, তথা ইভিআর পেরিয়ার সালাই বা পুন্তমল্লী মহাসড়কের পশ্চিম দিকে অবস্থিত। এখানে রয়েছে কীলবক্কম সরকারি চিকিৎসা মহাবিদ্যালয়৷

ভারতের স্বাধীনতা লাভের পূর্বে ব্রিটিশদের জন্য এটি ছিলো একটি সেনানিবাস৷ বর্তমানে কোরীয় জনসংখ্যার জন্য এটি "ছোট কোরিয়া" নামেও পরিচিত৷

লোকালয়ে ছিলো একটি ঐতিহাসিক জল পরিশোধন প্ল্যান্ট৷ এর পশ্চিমে রয়েছে বহুবছর পুরাতন 'ইন্সটিটিউট অব মেন্টাল হেলথ', দ্বিতীয় এলিজাবেথ এটি দর্শনে আসেন৷

## অবস্থান
কীলবক্কমের আশেপাশের রয়েছে শেঠপট্টু, কেল্লীস, এগমোর, অয়নাবরম,  আন্নানগর, শূলাইমেড়ু এবং পুরসাইবক্কম৷
## পরিবহন
কীলবক্কমের নিকটবর্তী রেল স্টেশনটি হলো চেতপট রেলওয়ে স্টেশন৷ চেন্নাই মেট্রোর সবুজ লাইনের কীলবক্কম মেডিকাল কলেজ ও পচাইয়াপ্পান কলেজ মেট্রো স্টেশন নিকটবর্তী৷ চেন্নাই আন্তর্জাতিক বিমানবন্দর এখান থেকে ১৮ কিলোমিটার দূরে অবস্থিত৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
বুচ এবং ফেম

থাম্ব|200px|বুচ লেসবিয়ান (বাদিকে) এবং ফেম লেসবিয়ান (ডানদিকে)৷**বুচ এবং ফেম** পদটি লেসবিয়ান সংস্কৃতিতে পুরুষালী (বুচ) এবং মেয়েলী (ফেম) পরিচয় ও এর সাথে সম্পর্কিত বৈশিষ্ট্য, আচরণ, ব্যবহার , স্ব-উপলব্ধি ইত্যাদি বোঝাতে ব্যবহৃত হয়।  পদটি বিংশ শতাব্দীতে লেসবিয়ান সম্প্রদায়গুলিতে উদ্ভূত হয়েছিল। বুচ-ফেম সংস্কৃতি লেসবিয়ান দ্বৈত সমষ্টির একমাত্র রূপ নয়, কারণ বুচ-বুচ এবং ফেম-ফেম সম্পর্কেও  অনেক মহিলারা রয়েছেন ৷

কিছু লেসবিয়ান নারীবাদীরা যুক্তি দেখিয়েছেন যে বুচ  ফেম হল বিপরীতকামী সম্পর্কের একটি প্রতিরূপ, অন্য ভাষ্যকারদের যুক্তি এই যে  বিপরীতকামী সম্পর্কের সাথে মিল থাকলেও বুচ-ফেম একই সাথে এটিকে প্রশ্ন করে। 

জুডিথ বাটলার এবং অ্যান ফ্যাস্টো-স্টার্লিংয়ের মতো পণ্ডিতরা বলেন যে বুচ এবং ফেম "ঐতিহ্যবাহী" লিঙ্গ ভূমিকা গ্রহণ করার চেষ্টা নয়। পরিবর্তে তারা যুক্তি দেন যে লিঙ্গ প্রয়োজনীয় "প্রাকৃতিক" বা জৈবিকের পরিবর্তে সামাজিক এবং ঐতিহাসিকভাবে নির্মিত হয়েছে ৷ ফেম লেসবিয়ান ঐতিহাসিক জোয়ান নেসলে যুক্তি দেখান যে ফেম এবং বুচকে নিজস্ব পরিচয়ে আলাদা লিঙ্গ হিসাবে দেখা যেতে পারে ৷

## তথ্যসূত্র

বিষয়শ্রেণী:নারী সমকামীতা সংস্কৃতি
বিষয়শ্রেণী:এলজিবিটিকিউ পরিভাষা
বিষয়শ্রেণী:নারী ও যৌনতা
আইরিন ব্রো

**আইরিন ব্রো** ( : ১৯২৩- ১৯৯২) ছিলেন একজন আইরিশ ভাস্কর ও শিল্পী যিনি ভ্যালেন্টাইনের একটি জনপ্রিয় ভাস্কর্য তৈরির কৃতিত্বের দাবিদার।

## জীবনী
তাঁর বাবা লিও একজন ভাস্কর ছিলেন এবং ডাবলিনের হ্যারল্ডস ক্রসের একটি প্রাঙ্গণে পারিবারিক ভাস্কর্য ব্যবসা চালাতেন। তাঁর ভাই ডেসমন্ডও একজন ভাস্কর ছিলেন। ব্রো ন্যাশনাল কলেজ অফ আর্ট অ্যান্ড ডিজাইনে পড়েছিলেন এবং ভাস্কর্য বিষয়ে অধ্যয়ন করে ১৯৫১ সালে স্নাতক ডিগ্রি অর্জন করেছিলেন।
থাম্ব|ব্রোয়ের তৈরি সেন্ট ভ্যালেন্টাইন প্রতিমূর্তি
তাঁর উল্লেখযোগ্য কাজের মধ্যে রয়েছে ডোনাগ ও'ম্যালি (১৯৬৮) এবং আর্ল্যান্ড উশারের (১৯৭৮) আবক্ষ ভাস্কর্য। তাঁর কাজগুলো তাঁর ভাই ও বাবার কাজের পাশাপাশি প্রদর্শিত হয়েছিল। বিশেষ করে ১৯৫৫ সালে হিউ লেন গ্যালারিতে আয়ারল্যান্ডের ভাস্কর ইনস্টিটিউটে আয়োজিত "*মে পাওয়ার*" প্রদর্শনীতে প্রদর্শিত হয়েছিল।

তিনি মালয়েশিয়ায় কিছুদিন সময় কাটিয়েছিলেন এবং সেখানে তিনি মালয়েশিয়ার প্রধানমন্ত্রী টুংকু আবদুল রহমানের আবক্ষ ভাস্কর্য তৈরি করেছিলেন। তিনি এই কাজটি ১৯৬৪ সালে নিউ ইয়র্ক ওয়ার্ল্ড ফেয়ারে প্রদর্শন করেছিলেন। ডাবলিনের চার্চ অফ দ্য ইম্যাকিউলেট কনসেপশনে তাঁর তৈরি সেন্ট ক্লেয়ারের একটি প্রতিমূর্তি রয়েছে।

ডাবলিনের হোয়াইটফ্রিয়ার স্ট্রিট কার্মেলাইট চার্চের মঠে তৈরি সেন্ট ভ্যালেন্টাইনের ভাস্কর্যটি সম্ভবত তাঁর সবচেয়ে বিখ্যাত কাজ।

## তথ্যসূত্র

বিষয়শ্রেণী:ভাস্কর
বিষয়শ্রেণী:নারী ভাস্কর
বিষয়শ্রেণী:১৯২৩-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:২০শ শতাব্দীর নারী শিল্পী
কুঠামপল্লি ধুতি এবং সেট মুন্ডু

**কুঠামপল্লি ধুতি এবং সেট মুন্ডু** হল কেরালার কুঠামপল্লি অঞ্চলের তাঁতিদের দ্বারা উৎপাদিত ধুতি এবং সেট মুন্ডু (*মুন্ডুম নেরিয়াথুম* নামেও পরিচিত)। এই পোশাক পণ্যটি ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে, ২০১৫ সালের ১৩ই নভেম্বর থেকে নিবন্ধিত হয়েছে। কুঠামপল্লি হ্যান্ডলুম ক্লাস্টার চ্যারিটেবল সোসাইটি কনসোর্টিয়ামের একটি আবেদন অনুযায়ী নিবন্ধকরণটি নথিবদ্ধ করা হয়েছিল। 
## বর্ণনা
কেরালার ত্রিশূর জেলার কুঠামপল্লি গ্রাম, কেরালার ঐতিহ্যবাহী পোশাকের তাঁত বুননের জন্য সুপরিচিত। কুঠামপল্লি ধুতি ও সেট মুন্ডুর প্রচলন হয়েছিল ১৮ শতকে। এগুলি সূক্ষ্ম সুতি এবং খাঁটি জরি দিয়ে বোনা হয়। তবে জরির প্রচুর দামের কারণে এর পরিবর্তে বর্তমানে প্রায়শই নকল জরি ব্যবহৃত হয়। মূল কাপড়টি সাধারণত হালকা ঘিয়া রঙের হয়, বা বিশুদ্ধ কোরা হয়।
ভৌগোলিক নির্দেশকের আওতায় আসা পণ্যগুলি হল যুগ্ম ধুতি (বা, যুগ্ম মুন্ডু বা যুগ্ম ভেস্তি বা কুঠামপল্লি ধুতি), সেট মুন্ডু (বা, মুন্ডুম নেরিয়াথুম) এবং নেরিয়াথু (বা, কাভানি)।
## অবস্থান
কুঠামপল্লি হল কেরল রাজ্যের ত্রিশূর জেলার থালাপিলি তালুকের তিরুভিলওয়ামালা গ্রামপঞ্চায়েতের একটি গ্রাম।

## ইতিহাস
ঐতিহাসিকভাবে, কুঠামপল্লি অঞ্চল এই পোশাক পণ্যগুলির বুননের মূল কেন্দ্র ছিল। অষ্টাদশ শতাব্দীতে তৎকালীন কোচিন সাম্রাজ্যের শাসকরা কর্ণাটক থেকে তাঁতিদের নিয়ে এসেছিলেন। তাঁদের আসার পরে কুঠামপল্লি এই ঐতিহ্যের কেন্দ্রবিন্দুতে পরিণত হয়েছিল।  তাঁরা কুঠামপল্লির স্থায়ী বাসিন্দা হয়ে গিয়েছিলেন এবং কেবল রাজপরিবারের সদস্যদের জন্য পোশাকের সামগ্রী তৈরি করতেন।

## আরো দেখুন

*কুঠামপল্লি শাড়ি
*কুঠামপল্লি ধুতি /  মুন্ডু 
*কুঠামপল্লি কেরালা সেত্তু মুন্ডু 

## তথ্যসূত্র

বিষয়শ্রেণী:কেরলের ভৌগোলিক নির্দেশক
বিষয়শ্রেণী:ভারতীয় পোশাক
বিষয়শ্রেণী:জেলা অনুযায়ী কেরলের সংস্কৃতি
ন্যান্সি ডেভিডসন (শিল্পী)

**ন্যান্সি ডেভিডসন** একজন আমেরিকান শিল্পী যিনি নারীর রূপে অতি-নারীবাদী বৃহদাকার বিমূর্ত ভাস্কর্য তৈরির জন্য সবচেয়ে বেশি পরিচিত। তিনি ভাস্কর্যগুলোকে নিতম্ব ও স্তনের সাথে সাদৃশ্যপূর্ণ এবং তাদের আকৃতি ও বিন্যাসে কামোত্তেজক সাংস্কৃতিক স্বাক্ষর ফুটিয়ে তোলেন। তিনি নানাবিধ শিল্পকলা নিয়ে কাজ করলেও তাঁর অধিকাংশ কাজই ভাস্কর্যকেন্দ্রিক

## শৈশব, শিক্ষা ও কর্মজীবন
ন্যান্সি ডেভিডসনর জন্ম ও বেড়ে ওঠা শিকাগোতে। তিনি ছোটবেলা থেকেই শিল্পকলার সাথে জড়িত ছিলেন। প্রথম দিকে তাঁর পিতা তাঁর কাজগুলো পর্যবেক্ষণ করতেন এবং পরে তিনি শিকাগোর জুনিয়র আর্ট ইনস্টিটিউটে যোগ দিয়েছিলেন।  ১৯৬৫ সালে শিক্ষায় স্নাতক ডিগ্রি অর্জনের পরে এবং শিক্ষকতায় কর্মজীবন শুরু করার পরে তিনি শিকাগোর ইউনিভার্সিটি অফ ইলিনয় এবং শিকাগোর স্কুল অফ আর্ট ইনস্টিটিউট থেকে যথাক্রমে বিএফএ এবং এমএফএ ডিগ্রি অর্জন করেছিলেন।  ১৯৭৫ সালে শিকাগোতে তিনি পেশাদার শিল্পজীবন শুরু করেছিলেন।

## পুরস্কার ও সম্মাননা

* গুগেনহেম ফেলোশিপ (২০১৪) 
* অ্যানোনিমাস ওয়াজ এ উইমেন অ্যাওয়ার্ড (১৯৯৭) 
* পোল্যাক-ক্র্যাসনার ফাউন্ডেশন থেকে অনুদান (২০০১, ২০১৫) 
* ক্রিয়েটিভ ক্যাপিটাল থেকে অনুদান (২০০৫)
* ম্যাসাচুসেটস কাউন্সিল অফ দ্য আর্টস থেকে অনুদান (১৯৮১, ১৯৮৪)
* ন্যাশনাল এন্ডোমেন্ট ফর দ্য আর্টস থেকে অনুদান(১৯৭৯)

এছাড়াও তিনি ইয়াডো, ম্যাকডোয়েল এবং ডিজেরেসির কাছ থেকে শিল্পী-বাসভবন পেয়েছেন।

## তথ্যসূত্র

 

## বহিঃসংযোগ

* ন্যানসি ডেভিডসন সরকারী ওয়েবসাইট
* আমেরিকান আর্টের সংরক্ষণাগার
* উলিরিচ মিউজিয়াম অফ আর্টে ডেভিডসন 
* ন্যানসি ডেভিডসন , গুগেনহেম ফেলোশিপ পৃষ্ঠা
* ক্রিয়েটিভ ক্যাপিটালে ডেভিডসন শিল্পী পৃষ্ঠা/)

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভাস্কর
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন নারী ভাস্কর
বিষয়শ্রেণী:২০শ শতাব্দীর মার্কিন ভাস্কর
বিষয়শ্রেণী:২০শ শতাব্দীর মার্কিন নারী শিল্পী
বিষয়শ্রেণী:২১শ শতাব্দীর মার্কিন নারী শিল্পী
বিষয়শ্রেণী:২১শ শতাব্দীর মার্কিন ভাস্কর
বিষয়শ্রেণী:স্কুল অফ দ্য আর্ট ইনস্টিটিউট অফ শিকাগোর প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন শিল্পী
বিষয়শ্রেণী:২১শ শতাব্দীর মার্কিন শিল্পী
ম্যাগনেসিয়াম আয়োডাইড

**ম্যাগনেসিয়াম আয়োডাইড** একটি অজৈব যৌগ যার রাসায়নিক সংকেত MgI2। এটি ম্যাগনেসিয়াম ধাতু এবং আয়োডিনের রাসায়নিক বিক্রিয়া থেকে গঠিত একটি আয়নিক লবণ।
ম্যাগনেসিয়াম আয়োডাইড অনেক ধরনের সোদক কেলাস MgI2(H2O)x গঠন করতে পারে। ম্যাগনেসিয়াম আয়োডাইড জলে অত্যন্ত দ্রবণীয় হয়।

## ব্যবহার
ম্যাগনেসিয়াম আয়োডাইডের অল্প কয়েকটি বাণিজ্যিক ব্যবহার রয়েছে।  এটি জৈব সংশ্লেষণের জন্য যৌগ তৈরি করতে ব্যবহৃত  হয়।

## প্রস্তুতি
ম্যাগনেসিয়াম অক্সাইড, ম্যাগনেসিয়াম হাইড্রোক্সাইড অথবা ম্যাগনেসিয়াম কার্বনেটের সঙ্গে হাইড্রোআয়োডিক অ্যাসিডের বিক্রিয়া  করে ম্যাগনেসিয়াম আয়োডাইড তৈরি করা যায়:

: MgO + 2 HI → MgI2 + H2O
: Mg(OH)2 + 2 HI → MgI2 + 2 H2O
: MgCO3 + 2 HI → MgI2 + CO2 + H2O

আরেকটি পদ্ধতিতে আয়োডিনের গুঁড়োকে ম্যাগনেসিয়াম ধাতুর সঙ্গে মেশালে এদের বিক্রিয়ায় ম্যাগনেসিয়াম আয়োডাইড তৈরি হয়। অনার্দ্র ম্যাগনেসিয়াম আয়োডাইড পেতে হলে বিক্রিয়াটিকে অনার্দ্র পরিবেশে পরিচালনা করতে হবে এক্ষেত্রে শুষ্ক ডাইইথাইল ইথার দ্রাবক হিসাবে ব্যবহার করা যেতে পারে। 
## বিক্রিয়া
হাইড্রোজেনের উপস্থিতিতে উচ্চ তাপেও  ম্যাগনেসিয়াম আয়োডাইড স্থিতিশীল থাকে। তবে সাধারণ তাপমাত্রায় বাতাসের উপস্থিতিতে এটি ভেঙ্গে গিয়ে আয়োডিন মৌলকে মুক্ত করে বাদামী বর্ণের হয়ে যায়। বায়ুর উপস্থিতিতে উত্তপ্ত করলে এটি পুরোপুরি ভেঙ্গে গিয়ে ম্যাগনেসিয়াম অক্সাইড গঠন করে।
বেলিস-হিলম্যান বিক্রিয়াতে ম্যাগনেসিয়াম আয়োডাইড ব্যবহার করলে (Z)-ভিনাইল যৌগ পাওয়া যায়।
## তথ্যসূত্র

বিষয়শ্রেণী:অজৈব যৌগ
বিষয়শ্রেণী:আয়োডাইড
বিষয়শ্রেণী:ম্যাগনেসিয়াম যৌগ
বিষয়শ্রেণী:ধাতব হ্যালাইড
মার্গারিট মিলওয়ার্ড

**মার্গারিট মিলওয়ার্ড** (১৮৭৩- ১৯৫৩) ছিলেন একজন ব্রিটিশ ভাস্কর ও নৃতত্ত্ববিদ। ভারতীয় গোষ্ঠীগুলোর নৃতাত্ত্বিক ধরনের উপর ভিত্তি করে আবক্ষ মূর্তি তৈরি এবং তার লেখা "*আর্টিস্ট ইন আননোন ইন্ডিয়া*" বইটির জন্য তিনি সবচেয়ে বেশি পরিচিতি পেয়েছিলেন।

## প্রারম্ভিক জীবন
মার্গারিট মিলওয়ার্ড ১৮৭৩ সালে ওরচেস্টারশায়ারের কিংস নর্টনে জন্মগ্রহণ করেছিলেন। শৈশবে তাঁর নাম ছিল রোজা মার্গারিট মিলওয়ার্ড। তাঁর বাবা চার্লস অ্যালার্টন এজ ছিলেন একজন স্থানীয় স্থাপত্যবিদ। তিনি বার্মিংহাম স্কুল অফ আর্ট এবং ব্রমসগ্রোভ স্কুল থেকে কাঠখোদাই, চিত্রকলা ও মডেলিং বিষয়ে পড়াশোনা করেছিলেন।  তিনি ১৯০১ সালে ব্যবসায়ী ফিলিপ মিলওয়ার্ডকে বিয়ে করেছিলেন এবং স্বামীর কাজের সুবাদে তাঁদের উভয়কেই দক্ষিণ আমেরিকায় চলে যেতে হয়েছিল।

## ভারতে আগমন
মিলওয়ার্ডের প্রথম ভারত সফরটি ছিল ১৯২৬ সালে, সেই সময়ে তিনি শান্তিনিকেতনে বাঙালি কবি ও সমাজ সংস্কারক রবীন্দ্রনাথ ঠাকুরের সাথে ছিলেন। ১৯২৯ সালে পুনরায় তিনি ভাস্কর্য শেখানোর জন্য শান্তিনিকেতনে ফিরে এসেছিলেন, সেই সময়ে তিনি অ্যানথ্রোপোলজিক্যাল সার্ভে অফ ইন্ডিয়ার প্রথম পরিচালক ও বাঙালি নৃবিজ্ঞানী বিরজাশঙ্কর গুহর সাথে দেখা করেছিলেন।  মিলওয়ার্ড এই অভিজ্ঞতাগুলোকে তাঁর নৃতাত্ত্বিক অভিযানের অনুপ্রেরণা হিসাবে উল্লেখ করেছেন।

## প্রকাশনা

* মিলওয়ার্ড, এম (১৯৪৮, *আর্টিস্ট ইন আননোন ইন্ডিয়া,* টি. ওয়ার্নার লরি লিমিটেড 

## তথ্যসূত্র

বিষয়শ্রেণী:ব্রিটিশ নারী ভাস্কর
বিষয়শ্রেণী:ব্রিটিশ শিল্পী
বিষয়শ্রেণী:ব্রিটিশ নৃবিজ্ঞানী
বিষয়শ্রেণী:১৯৫৩-এ মৃত্যু
বিষয়শ্রেণী:১৮৭৩-এ জন্ম
বিষয়শ্রেণী:ইংরেজ ভাস্কর
কুঠামপল্লি শাড়ি

**কুঠামপল্লি শাড়ি** হল কেরল রাজ্যের ত্রিশূর জেলার তিরুভিলওয়ামালা গ্রামীণ পঞ্চায়েতের কুঠামপল্লি গ্রামের তাঁতিদের দ্বারা ঐতিহ্যগতভাবে বোনা শাড়ি। এই কুঠামপল্লি শাড়ি  এর পাড় দেখে আলাদা করে চিনতে পারা যায়।
## পটভূমি
কুঠামপল্লি হল কেরালার ত্রিশূর জেলায় অবস্থিত একটি ছোট গ্রাম। প্রধান কুঠামপল্লি শাড়িগুলি কাসাভু (জারি) দিয়ে ধূসর শৈলীতে নির্মিত। এই ঐতিহ্যবাহী পণ্যটি ৮০, ১০০ এর সূক্ষ্ম সুতির সুতো দিয়ে বোনা। এই শাড়িগুলি কুঠামপল্লি, তিরুভিলওয়ামালা, ইরাভাথোডি এবং কোন্দোজি অঞ্চলে তৈরি করা হয়। তামিলনাড়ু থেকে তাঁতিরা ১২০০-১৭০০ খ্রিস্টাব্দের মধ্যে এই অঞ্চলগুলিতে পাড়ি জমিয়েছিলেন এবং সেখানে এই শাড়িগুলি বুনন শুরু করেছিলেন।
## বর্তমান ইতিহাস
১৯৭২ সালে, কুঠামপল্লি হ্যান্ডলুম ইন্ডাস্ট্রিয়াল কো-অপারেটিভ সোসাইটি ১০২ জন সদস্যকে নিয়ে নিবন্ধিত হয়েছিল। অনেক কর্ণাটকের মানুষ কুঠামপল্লিতে বাস করেন। তাঁদের বর্ণের উৎস বেঙ্গালুরু ও মহীশূরের দেবাঙ্গ চেট্টিয়ার। ২০১১ সালে সেপ্টেম্বরে, কুঠামপল্লি শাড়ি ভৌগোলিক নির্দেশক আইন (জিআই) এর মাধ্যমে 
স্বতন্ত্র মেধা সম্পদ অধিকার পেয়েছে।
## ব্যবহৃত উপাদান
কুঠামপল্লি শাড়িগুলির বুননের জন্য ব্যবহৃত উপকরণগুলি হল ৮০ এবং ১০০ এর সুতো এবং জরি, যেটি স্থানীয়ভাবে "কাসাভু" নামে পরিচিত।

## প্রযুক্ত কৌশল
ডোবি/জ্যাকার্ড ব্যবহার করে শাড়ির পাড়টি অতিরিক্ত জরির টানা দিয়ে নকশা বোনা হয়।  শাড়ির ভেতরে বুটি নকশা বোনা হয়। জ্যাকার্ড ব্যবহার করে জরি দিয়ে শাড়ির আঁচল বোনা হয়। "স্ট্রিট সাইজিং" কৌশলে টানা সুতো প্রস্তুত করার মধ্যে শাড়ির বিশেষত্ব লুকিয়ে রয়েছে। বিন্যাস দেবার পরে টানা সুতোগুলি প্রায় গোলাকার এবং অভিন্ন আকারে পরিণত হয়, যাতে শাড়িতে কোনও প্রসারিত তন্তু ছাড়াই খুব পরিষ্কার পৃষ্ঠতল থাকে।

## তথ্যসূত্র

বিষয়শ্রেণী:ভারতীয় পোশাক
বিষয়শ্রেণী:শহর অনুযায়ী ভারতের অর্থনীতি
বিষয়শ্রেণী:জেলা অনুযায়ী কেরলের সংস্কৃতি
বিষয়শ্রেণী:ভারতীয় মার্কা
বিষয়শ্রেণী:কেরলের ভৌগোলিক নির্দেশক
বিষয়শ্রেণী:শাড়ি
কাতিবক্কম

**কাতিবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি পুরনিগম৷ পূর্বে এটি তিরুভেলুর জেলার দক্ষিণতর শহর হলেও ২০১১ খ্রিস্টাব্দের সেপ্টেম্বর মাসে এটি আনুষ্ঠানিকভাবে চেন্নাই জেলার অন্তর্ভুক্ত হয়৷ এখানে রয়েছে দক্ষিণ রেলের চেন্নাই শহরতলি রেলওয়ের অন্তর্গত কাতিবক্কম রেলওয়ে স্টেশন৷ নিকটবর্তী অঞ্চালগুলি হলো অতিপট্টু, এণ্ণুর, এছাড়া রয়েছে নেট্টুকুপ্পম, তালনকুপ্পম, সত্যবাণীমুত্তু, এর্নাবুরকুপ্পম, কাশীকোয়িলকুপ্পম, চিন্নাকুপ্পম, ভারতীয়ারনগর প্রভৃতি সমুদ্র সৈকত৷ নিকটবর্তী মেট্রো স্টেশন হলো চেন্নাই মেট্রো নীল লাইনের উইমকোনগর মেট্রো স্টেশন৷

## জনতত্ত্ব

২০১১ খ্রিস্টাব্দে ভারতের জনগণনা অনুসারে কাতিবক্কমের জনসংখ্যা ছিলো ৩৬,৬১৭ জন, যেখানে প্রতি হাজার পুরুষে নারী সংখ্যা ৯৮৩ জন, যা রাষ্ট্রের জাতীয় গড় ৯২৯-এর তুলনায় অধিক৷ মোট জনসংখ্যার ১১.৭৫ শতাংশ তথা ৪,৩০১ ছয় বছর অনূর্ধ্ব শিশু, যার মধ্যে ২,১৯৪ জন শিশুপুত্র ও ২,১০৭ জন শিশুকন্যা৷ তফসিলি জাতি ও তফসিলি উপজাতির শতকরা হার যথাক্রমে ১৫.৬২ শতাংশ ও ০.৩৭ শতাংশ৷ গড় সাক্ষরতার হার ৭৪.৫ শতাংশ, যেখানে সাক্ষরতার জাতীয় গড় ৭২.৯৯ শতাংশ৷ শহরে মোট পরিবার সংখ্যা ৯,৩৫৪ টি৷ মোট শ্রমজীবীর সংখ্যা ১৩,২৭৩ জন, যার মধ্যে কৃষক ১৭ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ২০১ জন, অন্যান্য শ্রমজীবী ১০,৬১৩ জন। মোট প্রান্তিক শ্রমজীবী সংখ্যা ২,৩৯৩ জন, যার মধ্যে প্রান্তিক কৃষক ৪ জন, প্রান্তিক কৃষিজীবী ২০ জন, প্রান্তিক গৃহস্থলী সংক্রান্ত শ্রমজীবী ৮০ জন, অন্যান্য প্রান্তিক শ্রমজীবী ২,২৮৯ জন।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
দয়া মাতা

ডান|থাম্ব|দয়া মাতা
**দয়া মাতা**  (৩১ জানুয়ারি ১৯১৪৩০ নভেম্বর ২০১০) ছিলেন ক্যালিফোর্নিয়ার লস অ্যাঞ্জেলেসের ভারতীয় যোগদা সতসঙ্গ সোসাইটি শাখার সভাপতি ও সঙ্ঘমাতা। ভারতীয় যোগদা সতসঙ্গ সোসাইটি হল পরমহংস যোগানন্দের শিক্ষা ও আত্ম-উপলব্ধি প্রচার করার জন্য একমাত্র সংস্থা। তিনি এই সংস্থায় ৫৫ বছরেরও বেশি সময় কাজ করেছিলেন। তার প্রকৃত নাম ছিল **র‍্যাচেল ফ্যে রাইট**।

## প্রারম্ভিক জীবন
দয়া মাতা ইউটাহ'র সল্টলেক সিটিতে ল্যাটার-ডে সেন্টসের (এলডিএস চার্চ) চার্চ অফ জেসাস ক্রাইস্টের সাথে যুক্ত একটি পরিবারে জন্মগ্রহণ করেছিলেন। তাঁর পূর্বপুরুষরা ছিলেন সল্টলেক উপত্যকার মূল মরমন পথিকৃৎদের মধ্যে অন্যতম। তাঁর দাদা আব্রাহাম রেইস্টার রাইট ছিলেন এলডিএস চার্চের সল্টলেক ভজনালয়ের স্থপতি।  তিনি ইউটাহ পর্যটন কার্যালয় কর্তৃক "বিখ্যাত ইউটাহ্‌ন" হিসাবে তালিকাভুক্ত হয়েছেন।

## শিষ্যত্ব
দয়া মাতা ১৯৩১ সালে ১৭ বছর বয়সে নিখুঁত ও নিঃশর্ত প্রেমের খোঁজ করার জন্য যোগানন্দের সাথে প্রথম দেখা করেছিলেন। তিনি এটি প্রেমাবতার যোগানন্দের মধ্যে খুঁজে পেয়েছিলেন এবং সে বছর যোগানন্দের আশ্রমে যোগ দিয়েছিলেন। কালক্রমে তিনি যোগানন্দের সাথে তাঁর সন্ন্যাসী ব্রত গ্রহণ করেছিলেন এবং দয়া মাতা নামে ভূষিত হয়েছিলেন।

## গ্রন্থপঞ্জি
দয়া মাতা তিনটি গ্রন্থখণ্ড রচনা করেছেন-

* নিঃশব্দে হৃদয় প্রবেশ: ঈশ্বরের সাথে প্রেমপূর্ণ সম্পর্ক তৈরি (*Enter the Quiet Heart: Creating a Loving Relationship with God*)
* আপনার মধ্যে আনন্দ খুঁজে পাওয়া: ঈশ্বর-কেন্দ্রিক জীবনযাপনের জন্য ব্যক্তিগত পরামর্শ (*Finding the Joy Within You: Personal Counsel for God Centered Living*) 
* কেবলমাত্র প্রেম: পরিবর্তিত বিশ্বে আধ্যাত্মিক জীবনযাপন (*Only Love: Living the Spiritual Life in a Changing World*)

## আরও দেখুন

* ক্রিয়াযোগ
* লাহিড়ী মহাশয়
* মহাবতার বাবাজি
* স্বামী শ্রী যুক্তেশ্বর গিরি

## তথ্যসূত্র

## বহিঃসংযোগ

* মেমোরিয়ামে শ্রী দয় মাতা
* শ্রী আনন্দময়ী মা, একজন ভারতীয় সাধু সম্পর্কে, শ্রী দয়া মাতার দ্বারা এখানে ক্লিক করুন http://www.anandamayi.org/ashram/Dayama1.htm
* 

বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:মার্কিন লেখিকা
বিষয়শ্রেণী:২০১০-এ মৃত্যু
বিষয়শ্রেণী:১৯১৪-এ জন্ম
বিষয়শ্রেণী:যোগিনী
বিষয়শ্রেণী:লস অ্যাঞ্জেলেসের লেখক
বিষয়শ্রেণী:ক্রিয়াযোগী
বিষয়শ্রেণী:ভারতীয় যোগী
অনিতা বার্বি

**অনিতা পি. বার্বি** একজন আমেরিকান মনোবিজ্ঞানী এবং সমাজকর্মী। তিনি লুইসভিল বিশ্ববিদ্যালয়ের কেন্ট স্কুল অফ সোশ্যাল ওয়ার্কের অধ্যাপিকা ও বিশিষ্ট পণ্ডিত।

## শিক্ষা
অনিতা বার্বি ১৯৮২ সালে অ্যাগনেস স্কট কলেজ থেকে ইংরেজি এবং মনোবিজ্ঞানে বি.এ. সম্পন্ন করে জর্জিয়া বিশ্ববিদ্যালয়ে ভর্তি হয়েছিলেন, সেখানে তিনি ১৯৮৫ ও ১৯৮৮ সালে যথাক্রমে এমএ এবং পিএইচডি অর্জন করেছিলেন। তাঁর পিএইচডি সন্দর্ভটির (থিসিস) শিরোনাম ছিল *ঘনিষ্ঠ সম্পর্কের আনন্দভোগ প্রক্রিয়াতে ইতিবাচক এবং নেতিবাচক মেজাজের প্রভাব* যা ইন্টারন্যাশনাল অ্যাসোসিয়েশন ফর রিলেশনশিপ রিসার্চ (আইএআরআর) থেকে গবেষণামূলক পুরস্কার পেয়েছে। তিনি ২০০১ সালে কেন্ট স্কুল অফ সোশ্যাল ওয়ার্ক থেকে সমাজকর্মে স্নাতকোত্তর ডিগ্রি অর্জন করেছিলেন।

## কর্মজীবন
মূলত সামাজিক মনোবিজ্ঞানের প্রশিক্ষণপ্রাপ্ত অনিতা বার্বি ১৯৯৩ সালে কেন্ট স্কুল অফ সোশাল ওয়ার্কে কাজ শুরু করেছিলেন। সেখানে তাঁর প্রথম গবেষণাটি ছিল শিশু কল্যাণ মূল্যায়নের সাথে সম্পর্কিত, তবে ১৯৯৬ সাল থেকে তিনি বেশিরভাগ ক্ষেত্রে পারিবারিক সহিংসতা এবং অন্যান্য ঝুঁকিপূর্ণ আচরণ নিয়ে গবেষণা করে চলছেন। 

## শিক্ষায়তনিক সম্মাননা
অনিতা বার্বি আইএআরআরের সভাপতি এবং সোসাইটি ফর দ্য সোস্যাল সাইকোলজিকাল স্টাডি অফ সোশ্যাল ইস্যুসের ফেলো নির্বাচিত হয়েছিলেন। ২০১৬ সালে তিনি আমেরিকান একাডেমি অফ সোশ্যাল ওয়ার্ক অ্যান্ড সোশ্যাল ওয়েলফেয়ারের ফেলো হিসাবে অন্তর্ভুক্ত হয়েছিলেন। তিনি ন্যাশনাল স্টাফ ডেভলপমেন্ট অ্যান্ড ট্রেনিং অ্যাসোসিয়েশনের কার্যনির্বাহী কাউন্সিলের সদস্য হয়েছিলেন, ২০০৭ সালে তিনি ওই প্রতিষ্ঠানের আজীবন সম্মাননা এবং ২০১৪ সালে ওই রাষ্ট্রপতির কাছ থেকে পরিষেবা পুরস্কার পেয়েছিলেন। 
## তথ্যসূত্র

## বহিঃসংযোগ
* অনুষদ পৃষ্ঠা
* সামাজিক মনোবিজ্ঞান নেটওয়ার্কে প্রোফাইল
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নারী সমাজকর্মী
বিষয়শ্রেণী:নারী মনোরোগ বিশেষজ্ঞ
বিষয়শ্রেণী:মার্কিন নারী মনোবিজ্ঞানী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন মনোবিজ্ঞানী
বিষয়শ্রেণী:মার্কিন সমাজকর্মী
বিষয়শ্রেণী:২১শ শতাব্দীর মার্কিন মনোবিজ্ঞানী
বিষয়শ্রেণী:লুইভিল বিশ্ববিদ্যালয়ের শিক্ষক
অ্যাশলি বাইডেন

**অ্যাশলি ব্লেজার বাইডেন** (জন্ম ৮ ই জুন, ১৯৮১) হলেন একজন মার্কিন সমাজকর্মী, কর্মী, সমাজসেবী এবং ফ্যাশন ডিজাইনার। তিনি মার্কিন রাষ্ট্রপতি জো বাইডেন এবং ফার্স্ট লেডি জিল বাইডেনের কন্যা। তিনি ২০১৪ থেকে ২০১৯ পর্যন্ত ডেলাওয়্যার সেন্টার ফর জাস্টিসের নির্বাহী পরিচালক হিসাবে দায়িত্ব পালন করেছিলেন। এই কেন্দ্রে প্রশাসনিক ভূমিকা পালনের পূর্বে তিনি শিশু, তরুণ ও তাদের পরিবাররের জন্য ডেলাওয়্যার পরিষেবা বিভাগে কাজ করেছিলেন।

## শৈশব ও শিক্ষাজীবন
অ্যাশলি বাইডেন ১৯৮৮ সালের ৮ই জুন ডেলাওয়্যার উইলমিংটনে জন্মগ্রহণ করেছিলেন। তার পিতা জো বাইডেন আমেরিকার রাষ্ট্রপতি এবং প্রাক্তন সহ-রাষ্ট্রপতি। তার মা জিল বাইডেন পেশায় একজন শিক্ষিকা। তিনি হান্টার বাইডেন, প্রয়াত বিউ বাইডেন এবং প্রয়াত নাওমি বাইডেনের সৎবোন, তারা তিনজন জো বাইডেনের প্রথম স্ত্রী নিলিয়া হান্টারের কন্যা। বাইডেন অ্যাডওয়ার্ড ফ্রান্সিস ব্লুইটের ত্রৈপুরুষিক নাতনি। তিনি তার বাবার দিক থেকে ইংরেজ, ফরাসি ও আইরিশ বংশোদ্ভূত এবং মায়ের দিক থেকে ইংরেজ, স্কটিশ এবং সিসিলীয় বংশোদ্ভূত।

## ব্যক্তিজীবন
তিনি চিকিৎসক হাওয়ার্ড কেরিনের সাথে বিবাহবন্ধনে আবদ্ধ হয়েছেন।

## কর্মজীবন
অ্যাশলি বাইডেন কলেজের পড়াশোনা শেষ করার পরে সামাজিক কাজে কর্মজীবন শুরু করার আগে কয়েক মাস যাবৎ উইলমিংটনের একটি পিৎজার দোকানে পরিচারিকা হিসাবে কাজ করেছিলেন। তিনি ফিলাডেলফিয়ার কেনসিংটনে চলে গিয়েছিলেন এবং *নর্থ-ওয়েস্টার্ন হিউম্যান সার্ভিসেস চিল্ড্রেন্স রিচ ক্লিনিকে* সহায়ক বিশেষজ্ঞ হিসাবে কাজ শুরু করেছেন।

২০১০ সালে তিনি পেনসিলভেনিয়া বিশ্ববিদ্যালয়ের স্কুল অফ সোস্যাল পলিসি অ্যান্ড প্র্যাকটিস থেকে সমাজকর্মে স্নাতক ডিগ্রি অর্জন করেছিলেন। জন বার্সা স্নাতকদের মধ্যে তিনি জন হোপ ফ্র্যাঙ্কলিন আমেরিকান বর্ণবাদ বিরোধী লড়াইয়ে পুরস্কারপ্রাপ্ত বারো জন স্নাতকধারীদের মধ্যে একজন।

## তথ্যসূত্র
 

## বহিঃসংযোগ

* 

বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন নারী সক্রিয়কর্মী
বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:নারী সমাজকর্মী
বিষয়শ্রেণী:মার্কিন সমাজকর্মী
বিষয়শ্রেণী:মার্কিন নারী বেশভূষাশৈলী নকশাবিদ
বিষয়শ্রেণী:মার্কিন নারী জনহিতৈষী
বিষয়শ্রেণী:মার্কিন রোমান ক্যাথলিক
বিষয়শ্রেণী:বাইডেন পরিবার
বিষয়শ্রেণী:মার্কিন যুক্তরাষ্ট্রের রাষ্ট্রপতির সন্তান
বিষয়শ্রেণী:ডেলাওয়্যারের ক্যাথলিক
বিষয়শ্রেণী:মার্কিন বেশভূষাশৈলী নকশাবিদ
বিষয়শ্রেণী:মার্কিন বেশভূষাশৈলী ব্যবসায়ী
বিষয়শ্রেণী:২১শ শতাব্দীর মার্কিন জনহিতৈষী
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর রোমান ক্যাথলিক
আহমদ জামির

ভাইস-অ্যাডমিরাল **আহমেদ জমির** (; এপ্রিল ১৯৩০ - ৯ সেপ্টেম্বর ১৯৮৫),  ছিলেন পাকিস্তান নৌবাহিনীর তিন তারকা র‍্যাঙ্কের অ্যাডমিরাল। ১৯৮৫ সালে মৃত্যুর আগে তিনি করাচি শিপইয়ার্ড অ্যান্ড ইঞ্জিনিয়ারিংয়ের ১৯৮৩ সাল থেকে ১৯৮৫ সাল পর্যন্ত ব্যবস্থাপনা পরিচালকের দায়িত্ব পালন করছিলেন।

## তথ্যসূত্র

বিষয়শ্রেণী:পাকিস্তানি যুদ্ধবন্দী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:করাচির ব্যক্তি
বিষয়শ্রেণী:মুহাজির ব্যক্তি
বিষয়শ্রেণী:দিল্লির ব্যক্তি
বিষয়শ্রেণী:১৯৮৫-এ মৃত্যু
বিষয়শ্রেণী:১৯৩০-এ জন্ম
বিষয়শ্রেণী:ফরমান ক্রিশ্চিয়ান কলেজের প্রাক্তন শিক্ষার্থী
বিষয়শ্রেণী:পাকিস্তানি তড়িৎ প্রকৌশলী
বিষয়শ্রেণী:পাকিস্তান নৌবাহিনীর অ্যাডমিরাল
বিষয়শ্রেণী:এনইডি প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
সেটসোটো স্টেডিয়াম

**সেটসোটো স্টেডিয়াম** () লেসোথোর রাজধানী মাসেরুর কেন্দ্রে রন্টসালায় অবস্থিত দেশটির জাতীয় স্টেডিয়াম। এটি দেশেটির একমাত্র স্টেডিয়াম। এটি একটি বহুমুখী ব্যবহারের স্টেডিয়াম, সাম্প্রতিক সময়ে স্টেডিয়ামটি মল্লক্রীড়া ও ফুটবল খেলা আয়োজনের জন্য সবচেয়ে বেশি ব্যবহার হয়। ২০,০০০ দর্শক ধারণ ক্ষমতা সম্পন্ন স্টেডিয়ামটি লেসোথো জাতীয় ফুটবল দলের স্বাগতিক মাঠ। ২০১০-২০১১ সালে স্টেডিয়ামটির সংস্কার করে আয়তনে বাড়ানো হয়। নিয়মিত ফুটবল খেলার পাশাপাশি স্টেডিয়ামটি ২০১৭ সালে একটি বিয়ের অনুষ্ঠান আয়োজনের ভেন্যু হওয়ার জন্য উল্লেখযোগ্য।

## ইতিহাস
সেটসোটো স্টেডিয়াম ১৯৮০-এর দশকে দক্ষিণ কোরিয়ার আর্থিক সহযোগিতায় নির্মাণ করা হয়েছিল। নির্মাণের পর বেশ কয়েকবার সংস্কার, পরিবর্তন ও পরিবর্ধিত হয়েছে। স্টেডিয়ামটি 'জাতীয় স্টেডিয়াম' নামে পরিচিত ছিল। ২০০২ সালের স্থাপনাটির নাম পরিবর্তন করে 'সেটসোটো' রাখা হয়। ২০০৭ সালে ৫.৬ মিলিয়ন মালোটি ব্যয়ে ফুটবল মাঠে কৃত্রিম ঘাস স্থাপন করা হয়। নির্মাণের সময় পশ্চিম দিকের গ্যালারী প্রথমে বানানো হয়েছিল, যা বর্তমানে ছাউনি দিয়ে আচ্ছাদিত। ২০১০-২০১১ সালে ঠিকাদার প্রতিষ্ঠান ইসিবোনেলো স্টেডিয়ামের সর্বশেষ সংস্কার করে, এসময় উত্তর-দক্ষিণ দিকের গ্যালারী নির্মাণ করা হয়। কৃত্রিম ঘাসের ফুটবল মাঠের চারদিকে অ্যাথলেটিক্স ট্র্যাক রয়েছে। এটি লেসোথোর একমাত্র স্টেডিয়াম সেখানে প্রত্যেক দর্শকের বসার আসন আছে।

## আয়োজন
সেটসোটো স্টেডিয়ামে প্রধানত লেসোথোর জাতীয় ফুটবল দল ও লেসোথো প্রিমিয়ার লিগের ফুটবল খেলার আয়োজন থাকে। মল্লক্রীড়া ও নিয়মিত ফুটবল খেলা আয়োজনের বাইরে ২০১৭ সালের আগস্টে এই স্টেডিয়ামে লেসোথো'র প্রাক্তন প্রধানমন্ত্রী টম থাবানে ও মেসিয়া থাবানের বিয়ের অনুষ্ঠান হয়েছিল।

## তথ্যসূত্র

## বহিঃসংযোগ

* সকারওয়েতে সেটসোটো
*ওয়ার্ল্ড স্টেডিয়ামে সেটসোটো 
* ফুসবল টেম্পেলে সেটসোটো

বিষয়শ্রেণী:বহুমুখী স্টেডিয়াম
বিষয়শ্রেণী:জাতীয় স্টেডিয়াম
ইসলামপুর থানা

**ইসলামপুর থানা** বাংলাদেশের জামালপুর জেলার অন্তর্গত ইসলামপুর উপজেলার একটি থানা।

## প্রতিষ্ঠাকাল
১৯১৪ সালে ইসলামপুর থানা প্রতিষ্ঠিত হয়।

## প্রশাসনিক এলাকাসমূহ
ইসলামপুর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ইসলামপুর থানার আওতাধীন।

;পৌরসভা:
* ইসলামপুর

;ইউনিয়নসমূহ:
* ১নং কুলকান্দি
* ২নং বেলগাছা
* ৩নং চিনাডুলী
* ৪নং সাপধরী
* ৫নং নোয়ারপাড়া
* ৬নং ইসলামপুর
* ৭নং পাথর্শী
* ৮নং পলবান্ধা
* ৯নং গোয়ালেরচর
* ১০নং গাইবান্ধা
* ১১নং চর পুটিমারী
* ১২নং চর গোয়ালিনী

## আরও দেখুন
* ইসলামপুর উপজেলা
* জামালপুর জেলা

## তথ্যসূত্র

## বহিঃসংযোগ

বিষয়শ্রেণী:জামালপুর জেলার থানা
বিষয়শ্রেণী:ইসলামপুর উপজেলা
চান্দ্রেয়ী ঘোষ

**চান্দ্রেয়ী ঘোষ** () (কখনও বানান চন্দ্রি ঘোষ বা চন্দ্রী ঘোষ) একজন ভারতীয় অভিনেত্রী, যিনি এখন বাংলা টিভি ও চলচ্চিত্র জগতে কাজ করছেন।

## কর্মজীবন
ঘোষ তার চলচ্চিত্রের সূচনা করেছিলেন শেখর দাসের *[[মেহুলবনীর সেরেঙ্গ]]*, *২০০৫ সালে তিস্তা*, ২০০৬ সালে *মানুষ ভূত* ও *[[দোসর]]* এবং ২০০৭ *সালে কালের* মাধ্যমে। *২০০৮/০৯ সালে তিনি সামার* সাথে তার পরিচালনা মূলক উদ্যোগের শুরুর কথা ঘোষণা করেন। সমকামিতা নিয়ে বসবাস করা এই চলচ্চিত্রটি তার নিজের কাহিনী অবলম্বনে নির্মিত হয়েছে এবং সংগীতায়োজন করবেন অভিনেতা পরমব্রত চট্টোপাধ্যায়। তিনি বলেন, "আমি দীর্ঘদিন ধরে দিকনির্দেশে যাওয়ার  নিজেকে মানসিকভাবে প্রস্তুত করেছিলাম," এবং "এই স্বাধীন প্রকল্পটি নিয়ে এগিয়ে যাওয়ার আমার এখন আত্মবিশ্বাস রয়েছে"। তিনি বেশ কয়েকটি টেলিভিশন চরিত্রে অভিনয় করেছেন, যেমন রাত ভোর বৃষ্টি, উত্তরণ এবং মোহনা। এরপর তাকে তসলিমা নাসরিনের কাজের উপর ভিত্তি করে *দুঃসাহ বাস* নামে একটি মেগাসিরিয়ালে দেখা যাবে এবং তিন বোনের জীবন নিয়ে কাজ করবেন। জি বাংলায় প্রচারিত সিরিয়াল *লাবণ্যের সংসার* এর তিনি কমেডিতে সফল ভাবে অভিনয়ে কাজ করেছেন। তিনি বর্তমানে বেশ কয়েকটি সিরিয়াল নিয়ে সক্রিয় আছেন, তার মধ্যে অন্যতম হলো *বেহুলা* এর প্রধান এক হিন্দু দেবী হিসেবে মনসা, এখানে আকাশ নীল, সিঁদুরখেলা, কিরণমালা, দেবীপক্ষ এবং বধূ কোন আলো লাগল চোখে ছয়টি মুক্ত-টু-এয়ার চ্যানেল প্রচার স্টার জলসায় প্রচারিত।

## উল্লেখযোগ্য কাজ

### ফিল্মস

* *[[চিনি]]* (২০২০)
* *[[৬১নং গড়পার লেন]]* - ফেব্রুয়ারি ২০১৭
* *[[কুহেলি (বাংলা চলচ্চিত্র ২০১৬)|কুহেলি]]* - নভেম্বর ২০১৬
* *[[তিয়াসা]]* - সেপ্টেম্বর ২০১৩
* *নেকলেস* (২০১১)
* *[[হাতে রইলো পিস্তল]]* (২০১১)
* *[[কালের রাখাল]]* (২০০৯)
* *[[কাল (২০০৭ চলচ্চিত্র)|কাল]]* (২০০৭)
* *[[দোসর]]* (২০০৬))
* *মানুষ ভূত* (২০০৬)
* *[[তিস্তা]]* (২০০৫)
* *[[মেহুলবনীর সেরেঙ্গ]]* (প্রথম চলচ্চিত্র) (২০০৪)

### ওয়েব সিরিজ

* মন্টু পাইলট (২০১৯) বিবিজান হিসাবে
* দময়ন্তী (২০২০) মুনিয়া রায় চরিত্রে

### টেলিভিশন

* বান্ধবী
* রাত ভোর বৃষ্টি
* বেহুলায় মনসা চরিত্রে
* বধূ কোন আলো লাগলো চোখে দেবযানী মৈত্র/দেবী চরিত্রে
* কিরণমালা রাক্ষসী রানী কটকটির চরিত্রে
* দেবীপক্ষে রাজরাজেশ্বরী দেব বর্মণ/আম্মা চরিত্রে
* সিন্ধুরখেলায় দেবী চরিত্রে 
* জয় কালী কালকাত্তায়ালি এর জ্যোতিষীরাণী রাধারানী চরিত্রে
* আমি সিরাজের বেগমে ঘসেটি বেগমের চরিত্রে
* ঠাকুমার ঝুলিতে রাক্ষসী কোঙ্কনি চরিত্রে

## পুরস্কার

* ২০০৫: বিএফজেএ-সম্ভাবনাময় অভিনেত্রী পুরস্কার: মেহুলবনীর সেরেঙ্গ এর জন্য।

## তথ্যসূত্র

## বহিঃসংযোগ

* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:কলকাতার অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী